Souezhus 'meus kavet ar romant-mañ : diskar a ra kement soñj brav ha romantel a c'heller teurel war ar sonerezh, dreist-holl hini klasel bourc'hizien Vienna, lec'h m'emañ un hengoun  kreñv ha, dre-se, riellet en e blegoù fall. Evel-just n'eo ket istor an harozez istor kement soner klasel ha mont a ra gwall bell en he follentez, met santout a reer e pep lec'h, e pep soner a vez kejet outañ el levr-mañ, eginoù brein. Hep e bar eo an ambiañs roet gant pluenn ar skrivagnerez eta ha meur a wezh e vousc'hoarzher gant he drougiezh, hep mont betek c'hoarzhin da vat koulskoude peogwir eo gwirheñvel a-walc'h an istor evit na grediñ ket ober.